Kansan Sivistystyön Liitto

Kansan Sivistystyön Liitto KSL ry on vasemmistolainen sivistysliitto, joka toteuttaa kantaaottavaan kulttuuriaktivismiin perustuvaa kulttuuri- ja sivistystoimintaa. Puolueista KSL:n jäsenjärjestönä on Vasemmistoliitto.

KSL ylläpitää KSL-opintokeskusta, joka on opetus- ja kulttuuriministeriön valvonnan alainen valtakunnallinen vapaan sivistystyön oppilaitos. KSL-opintokeskuksen toiminta perustuu kolmeen pilariin: kulttuuri-, järjestö- ja yhteiskunnalliseen oppimiseen. KSL-opintokeskuksen mukaan koulutus kannustaa järjestötoimijoita kansalaisaktiivisuuteen ja kriittiseen ajatteluun. Koulutuksilla ja sivistystoiminnalla pyritään rakentamaan demokratiaa sekä yhdenvertaisempaa, yhteisöllisempää ja solidaarisempaa yhteiskuntaa.  Valtaosa koulutus- ja opintotoiminnasta tapahtuu kansalaisjärjestöjen kanssa yhteistyönä. Koulutusten sisällöt nousevat kansalaisjärjestöjen ja niiden jäsenten tarpeiden pohjalta. KSL-opintokeskus antaa taloudellista ja pedagogista tukea koulutusten ja opintokerhojen toteuttamiseen. KSL-opintokeskus tarjoaa kaikille avoimia ja järjestöille suunnattuja koulutuksia. Lisäksi se järjestää ammatillista koulutusta ja kotouttavaa koulutusta.

Ylintä päättävää valtaa KSL:ssa pitää edustajisto, joka koostuu jäsenjärjestöjen edustajista. Edustajisto valitsee liittohallituksen kolmeksi vuodeksi kerrallaan. Liittohallitus toimii myös opintokeskuksen johtokuntana.

 Historia 
KSL perustettiin 28. lokakuuta 1964 kansandemokraattisen liikkeen sivistysjärjestöksi, kun SKDL:n kannattajat erosivat Työväen Sivistysliitosta (TSL). Tämän taustalla oli samana vuonna säädetty opintokerholaki, joka mahdollisti itsenäisen päätöksenteon ja ohjauksen vasemmistolaiselle opintotoiminnalle.

Suomen Kommunistisen Puolueen vähemmistön kannattajat erosivat vuonna 1986 KSL:sta ja perustivat Demokraattisen Sivistysliiton.

1980-luvun lopulla Helsingin Lähiradio aloitti toimintansa. KSL oli yksi neljästä toimiluvan haltijasta vuoteen 2010 saakka.

Alkuvuonna 2006 KSL perusti yhdessä Vasemmistoliiton ja Yrjö Sirolan Säätiön kanssa Vasemmistofoorumi-ajatushautomon.Antero Eerola: Vasemmisto saa oman ajatushautomon (Verstas 22.3.2006)

 Jäsenjärjestöt 
Kansan Sivistystyön Liittoon kuuluu vuonna 2026 16 jäsenjärjestöä. Parhaimmillaan, 1980-luvun alussa, Kansan Sivistystyön Liittoon kuului yli 30 järjestöä. Luetteloissa suluissa liittymisvuosi tai jäsenyysvuodet.Kansan Sivistystyön Liitto KSL ry:n toimintakertomukset 1964-2002  (KSL)

Eläkeläiset (1966)
Folkets Bildningsförbund (1994)
Palvelualojen ammattiliitto (2001)
Suomen Demokratian Pioneerien Liitto (1965)
Suomen Elintarviketyöläisten Liitto (1966)
Suomen Siirtolapuutarhaliitto (2019) 
Suomen Työväen Urheiluliitto (1977)
Teollisuuden vaikuttajat (2018)
Tukihenkilötyö Yhdistys ry (2014)
Tutkijaliitto (1982?)
Työväen Näyttämöiden Liitto (1978)
Vasemmistoliitto (1990)
Vasemmistonuoret (1964)
Vasemmisto-opiskelijat (2017)
Yleinen Lehtimiesliitto (1967)
Yrjö Sirolan Säätiö (1965)

Entiset

Kunnon Elämä (1975–1996)
Kansandemokraattiset opiskelijajärjestöt (1977–1981)
Kansan Radioliitto (1982?-1996)
Kansan Raittiusliitto (1964–1996)
Kulttuuridemokraattien Keskusjärjestö (1977–1994)
Kulttuurityö (1966–2000)
Kulttuurityön Keskus (1964–1995)
Kulttuurityöntekijäin Liitto (1982?–1996)
Kulutustoiminnan Keskusliitto (1966–1992)
Metallipiiri (2013–2018)
Parasta Lapsille (1976–2018)
Pienviljelijäin Osastojen Keskusliitto (1965–1993)
Puutyöväen Liitto (1969–1973)
Rakennusliitto (1964–?)
Seta (2014–2025)
Sirola-opiston Toveriliitto (1965–1996)
Sosialistinen opiskelijaliitto (1966–1990)
Suomen Aikakauslehdentoimittajien Liitto (1979–1991)
Suomen elokuvakerhojen liitto (1990–1991)
Suomen Kansan Demokraattinen Liitto (1964–2014)
Suomen Kiinteistötyöntekijäin Liitto (1973–1988)
Suomen Kommunistinen Puolue (1964–1992)
Suomen Metsästäjä- ja Kalastajaliitto (1978–?)
Suomen Muurarien Liitto (1964–1971)
Suomen Nahka-, Jalkine- ja Kumityöväen Liitto (1966–1984)
Suomen Naisten Demokraattinen Liitto (1964–1990)
Suomen Työväen Musiikkiliitto (1980–1992)
Työväen Shakkiliitto (1968–1990)
Tapaturma- ja sairausinvalidien liitto (1973-?)

Hallituksen puheenjohtajat

Anna-Liisa Tiekso (1964–1969)
Kuuno Honkonen (1970–1979)
Erkki Rautee (1979–1985)
Pekka Pättiniemi (1985–1990)
Tapani Kaakkuriniemi (1990–?)
Pekka Närhinen

Vuosina 1986–1995 KSL:lla oli myös erillinen liittovaltuuston puheenjohtaja, joina toimivat Sakari Hänninen (1986–1991) ja Tapani Sihvola (1992–1995).
Kari Kantasalmi, Liisa Korhonen & Jukka Tainio: Sivistystyön itseymmärrys. Tekstejä järjestöllisestä sivistystyöstä  (KSL 2004), s. 42-43.

Lähteet

Aiheesta muualla
 KSL
 Mitä on kulttuuriaktivismi? | KSL-opintokeskus
 KSL:n historia 

Luokka:Suomalaiset kulttuurijärjestöt
Luokka:Suomen Kansan Demokraattinen Liitto
Luokka:Vasemmistoliitto